কুবো
কুবো কুকুলিডি গোত্রের অন্তর্গত Centropus গণের অন্তর্ভুক্ত একদল পাখি। মোট ৩০ প্রজাতির পাখি এ গণের অন্তর্ভুক্ত। সবগুলো প্রজাতি আবার উপগোত্র Centropodinae-এর সদস্য। পুরাতন বিশ্বের অধিকাংশ কোকিলের মত কুবোরা বাসা পরজীবী নয়, অর্থাৎ অন্য পাখির বাসায় ডিম পাড়ে না। তবে এদের বংশবৃদ্ধির ক্ষেত্রে বিচিত্রতা লক্ষ্য করা যায়। পুরুষ কুবো আকারে ছোট এবং সন্তান প্রতিপালন ও এ সংক্রান্ত অধিকাংশ কাজ সেই করে। কালো কুবো পুরোপুরি বহুপতি স্বভাবের। কিছু প্রজাতির (Centropus phasianinus) পুরুষরা ডিমে অধিকাংশ সময়ে তা দেয়।